Obzirom na novonastalu situaciju vezano za koronavirus, odgađaju se do daljnjega sve aktivnosti vezane uz uvođenje novaka u vojnu evidenciju

Obzirom na novonastalu situaciju vezano za koronavirus, a uvažavajući preporuke i upute Stožera civilne zaštite Republike Hrvatske, odgađaju se do daljnjega sve aktivnosti vezane uz uvođenje novaka u vojnu evidenciju rođenih 2002. godine, koje su se trebale provoditi od 10. ožujka do 30. travnja 2020. godine.

Podsjetimo, Ministarstvo obrane Republike Hrvatske je pozvalo sve muške osobe, hrvatske državljane rođene 2002. godine i starijih godišta, a koji dosad nisu upisani, da se radi uvođenja u vojnu evidenciju jave u područni odsjek za poslove obrane prema mjestu prebivališta.

Riječ je o zakonskoj obvezi redovitog godišnjeg upisa u vojnu evidenciju.

Upis u vojnu evidenciju obvezan je sukladno Zakonu o obrani za sve hrvatske državljane – muške osobe koje u kalendarskoj godini navršavaju 18 godina, a imaju prebivalište na području Republike Hrvatske.

Na poziv za upis u vojnu evidenciju obvezni su se odazvati i hrvatski državljani koji borave u inozemstvu, a uvođenje u vojnu evidenciju mogu provesti putem diplomatske misije ili konzularnog ureda Republike Hrvatske u državi u kojoj borave.